தாவரங்களின் வேர்களும் சுவாசிக்குமா? 

சுவாசிக்கும். இலைகளில் வாயுப் பரிமாற்றம் அதிகம் நடைபெறுவதாலேயே தாவரங்களில் சுவாசித்தல் இலைகளில் நடைபெறுவதாகக் கூறுகிறோம்.

கொதிக்க வைத்த நீரில், குளிர்ந்த பின்னும் மீன்களை இட்டால் இறந்துவிடும் ஏன்?

மீன்கள் நீரில் கரைந்துள்ள ஆக்ஸிஜனையே சுவாசிக்கிறது. கொதித்த நீரில் கரைந்துள்ள ஆக்ஸிஜன் குறைவதால் மீன்கள் இறந்து விடுகின்றன.

காற்றில் உள்ள வாயுக்களை நம் கண்களால் நேரடியாகக் காணவே இயலாதா?

நாம் முயற்சி இருந்தால் இவ்வுலகில் எதுவும் சாத்தியம். காற்றில் உள்ள வாயுக்களை குளிர்வித்து திரவமாக மாற்றி கண்களால் காணலாம்.

அட்டைக்கு பதிலாக மெல்லிய காகிதத்தை பயன்படுத்தினால் என்ன நிகழும்?

அட்டைக்கு பதிலாக மெல்லிய காகிதத்தை பயன்படுத்தினால் காற்று ஏற்படுத்தும் அழுத்தம் தாளாமல் நீரை வெளியேற்றும்.

குவளையின் பக்கவாட்டில் சிறுதுளையிருந்தால் என்ன நிகழ்ந்திருக்கும்?

துளையின் வழியாக மெழுகு எரியத் தேவையான ஆக்ஸிஜன் கிடைப்பதால் மெழுகு அணையாமல் தொடர்ந்து எரிகிறது. மேலும் உள்ளே வெற்றிடம் உருவாவதற்கான வாய்ப்பு இல்லாததால் குவளைகள்ஒட்டிக் கொள்ளாது.

துளை சிறிதாக(ஊசி அளவு) இருந்தால் பலூனை விரைவாக ஊத இயலாது ஏன்?

துளை சிறிதாக இருந்தால், சிறு துளை வழியாக காற்று வெளியேற தாமதமாவதால் காற்றழுத்தத்தின் காரணமாக பலூனை விரைவாக நிரப்ப இயலாது.

உறிஞ்சு குழலுக்கு பதிலாக உங்களிடம் ஒரு ஆணி கொடுக்கப்பட்டிருந்தால் எவ்வாறு பாட்டிலை நீரால் நிரப்பலாம்?

பாட்டிலின் பக்கவாட்டில் துளையிட்டு காற்று வெளியேற இடமளித்து நீரை நிரப்பலாம்.

ரயில் வேகமாக செல்லும் போது நாம் ஏன் மஞ்சள் கோட்டை தாண்டி நிற்கக்கூடாது?

பெர்னௌலி தத்துவத்தின் படி பொருள் வேகமாக செல்லும் போது அந்த இடத்தில் அழுத்தம் குறைந்து அருகிலுள்ள பொருள்களை ஈர்க்கும். அதாவது வெளிக்காற்று அழுத்தம் குறைந்த பகுதியை நோக்கி நகரும்.

பொதுவாக தமிழகம் அக்டோபர், நவம்பர் மாதங்களில் மழை பெறக் காரணம் என்ன?

வடகிழக்கு பருவக்காற்றால் தமிழகம் அதிக மழை பெறுகிறது. தென் மேற்கு பருவக் காற்றால் கிடைக்க வேண்டிய மழையை மேற்குத் தொடர்ச்சி மலை தடுப்பதால் தமிழகம் மழை மறைவு பிரதேசமாகி விடுகிறது. வட மாநிலங்களும் அண்டை மாநிலங்களாகிய கேரளா, கர்நாடகா தென் மேற்குப் பருவக் காற்றால் மழை பெறுகிறது.

காற்றாற்றலை எங்கெங்கு பயன்படுத்துகிறோம்?

காற்றாலை, வாகனங்களின் டயர்கள், பாராசூட், விமானங்கள் பறப்பதற்கு காற்றாற்றலை பயன்படுத்துகிறோம்.

விழாத அட்டை
நீரில் காற்று கரைந்துள்ளது
வளிமண்டலம்
சிந்தித்து விடை எழுதுக